Rotmantel

A vámpírok orvosai, akik különös kegyetlenségükről és bizarr kísérleteikről híresültek el. A család feje Hannes von Rotmmantel, tornyuk pedig a királyság legdélnyugatibb pontján áll.

*"A Rotmantelek nem csak orvosok, hanem leples bitangok!"* - Ciel von Eisenschnittel, felderítőkapitány

Faj: Vámpír

Használható fegyverek: Tőrök

## Tulajdonságok

**Páncélzat:** nehéz

**Mágia:** közepes

**Védekezés:** erős

**Támadás:** gyenge-közepes

**Sebesség:** gyenge

## Képességek

**Név:** Árnyszike

**Szint:** 1.

**Ár:** Rotmantel vámpírok kezdéskor megtanulják

**Leírás:** A Rotmantel vámpír ujjai előtt egy centi hosszú, pengevékony karmokat készít, amely képes operációban szike gyanánt, harcban apró sebek okozására használni. Nem kerül sok mágiába így viszonylag hosszú ideig fenntartható.

**Név:** Sebösszerántás

**Szint:** 1.

**Ár:** 1000 váltó

**Leírás:** Bár a Rotmantelek nagyszerűen képzett orvosok, harc során nem feltétlenül adott, hogy képesek legyenek precíz műveleteket végrehajtani. Szerencsére persze vannak alternatívák, ilyen például a sebek hirtelen összerántása, amikor is a vámpír felfokozza a recipiens szervezetnék öngyógyulását, azonnal beforrasztva egy-egy sebet. A megoldás időeleges, a harc után ismét fel kell nyitni a vágásokat-szúrásokat és rendesen ellátni azt, ugyanis máskülönben szinte biztosan el fog fertőződni.

**Név:** Doktori képzés

**Szint:** 2.

**Ár:** 1500 váltó

**Leírás:** A Rotmantelek nem kifejezetten tehetséges harcosok, ám orvosi képzésük lehetővé teszi azt, hogy jobban ismerjék a szervezet gyenge pontjai mint mások, s olyan sebeket ejtsenek, melyeket nem lehet rendesen összevarrni, vagy pusztán csak jobban véreznek mint egy-egy átlagos támadás.

**Név:** Testfolyamat befolyásolás

**Szint:** 3.

**Ár:** 2000 váltó

**Leírás:** A Rotmantel képes fokozni szervezetének működéseit, ezzel akár felgyorsítva a haja-szőrzete növekedésének sebességét, vagy akár a anyagcseréjét is. Ennek segítségével nagyszerűen el tud rejtőzni az őt kereső emberek elől, vagy akár éhezés szélén is képes túlélni, már amennyiben effektíven osztja be saját zsírtartalékait.

**Név:** Vérforrasztás

**Szint:** 4.

**Ár:** 2500 váltó

**Leírás:** A Rotmantel képes befolyásolni ellenfele testhőmérsékletét, állandó lázat okozva szervezetében, mely rettenetesen megnehezíti a koncentrációt és a harcot.

**Név:** Irradiatio

**Szint:** 4.

**Ár:** 2500 váltó

**Leírás:** A Rotmantel tökéletesen tudja hogyan csökkentse páciense fájdalmát - vagy erősítse, akár okozza is. Ezzel a képességgel szemkontaktus után a célpont bármely testrészében képes igen erős kisugárzó fájdalmat okozni, és a kontaktus megtörése után is öt percig másfélszer nagyobb fájdalmat érez.

**Név:** Haladó orvoslás

**Szint:** 5.

**Ár:** 2500 váltó

**Leírás:** A Rotmantel képes komoly, akár halálos sebeket is meggyógyítani amennyiben rendelkezik az ahhoz szükséges felszereléssel, s minden koncentrációját a betegre fordíthatja. A Haladó orvoslás megtanulásával a Sebösszerántás effektivitása jelentősen nő, s most már komoly, mélyebb szúrásokat is képes semlegesíteni, illetve akár levágott végtagot visszaforrasztani.

**Név:** Megrontás

**Szint:** 6.

**Ár:** 3500 váltó

**Leírás:** A Rotmantelek híresek a testfolyamatok befolyásolásáról, s elég idő alatt képesek saját csökevényes emberfajtákat is létrehozni különféle megrontó mágiák használatával. Ebből csakis eggyel rendelkezhetnek, s arról egy 2000 szavas pályázatot kell írni. Természetesen beleszámít a NJK limitbe, de hogy milyen típusba, az az alkotótól függ.

**Név:** Vérfegyver

**Szint:** 7.

**Ár:** 4000 váltó

**Leírás:** A Rotmantel képes saját vérét felhasználva fegyvereket létrehozni, melyeket vérmágiával tart össze. Az így készült tárgy úgy 1-2 órán keresztül marad meg, s minőségét tekintve vetekszik egy-egy jobb kovács alkotásával. Bármilyen formában és típusban alkalmazható, de a felhasznált vér mennyiségétől függően komolyan lefáraszthatja a használót, s természetesen csak olyan tárgyat érdemes létrehoznia, amit tud is használni.

**Név:** Anaemia

**Szint:** 8.

**Ár:** 4500 váltó

**Leírás:** A Rotmantel egy mágiával felhígítja ellenfele vérét így apró sebekből is erősen vérzik, emiatt az ellenfél teljesítőképessége, sebessége és koncentrációja harmadára csökken.

**Név:** Vérmanipuláció

**Szint:** 9.

**Ár:** 5000 váltó

**Leírás:** A Rotmantel abszolút kontrollt nyer a vére felett, akár mozgatni, visszafogni, alakítani vagy ellőni is, a játékos kreativitásátől függően. Három percig tartható fent.

**Név:** Kapcsolat

**Szint:** 10.

**Ár:** 6000 váltó

**Leírás:** A Rotmantel kapcsolatot hoz létre egy kiválasztott személlyel, akinek így szabadon rendelkezik a vérével. Ez lehet egy szövetséges, akit így képes gyógyítani, vagy akár egy ellenfél is, akinek nemes egyszerűséggel a saját vérét használja fel a energiájának állandó visszatöltéséhez.

Vissza a kasztokhoz